**Proiect**

**PARLAMENTUL REUBLICII MOLDOVA**

**LEGE**

**privind serviciul public de salubrizare**

Parlamentul adoptă prezenta lege organică.

**Capitolul I**

**DISPOZIȚII GENERALE**

[**Articolul 1.**](file:///%5C%5Ctank%5CJurist%5CDataJur%5CLegi_Rom%5CLP%5CA06%5C1414.363#Articolul 1.) Obiectul și domeniul de aplicare a legii

1. Prezenta lege stabilește cadrul juridic și instituțional unitar privind înfiinţarea, organizarea, gestionarea, finanţarea, monitorizarea şi controlul funcţionării serviciului public de salubrizare a localităţilor, inclusiv administrarea și exploatarea infrastructurii tehnico-edilitare aferente acestui serviciu.
2. Prevederile prezentei legi se aplică serviciului public de salubrizare a localităților, înființat și organizat la nivelul satelor, comunelor, orașelor, municipiilor, raioanelor sau la nivelul asociaţiilor de dezvoltare intercomunitară, sub conducerea, coordonarea, controlul şi responsabilitatea autorităţilor administraţiei publice locale.

**Articolul 2.** Serviciul public de salubrizare

1. Serviciul public de salubrizare a localităților face parte din sfera serviciilor publice de gospodărie comunală reglementate prin Legea serviciilor publice de gospodărie comunală nr. 1402 din 2002.
2. Serviciul public de salubrizare a localităților se înfiinţează, se organizează şi se gestionează de autorităţile administraţiei publice locale ori de asociațiile de dezvoltare intercomunitare, în scopul salubrizării localităților.
3. Serviciul public de salubrizare a localităţilor, denumit în continuare serviciu de salubrizare, se organizează pentru satisfacerea nevoilor populaţiei, ale instituţiilor publice şi ale agenților economici de pe teritoriul respectivelor unităţi administrativ-teritoriale.
4. Serviciul de salubrizare cuprinde următoarele activităţi:
5. colectarea separată și transportul separat al deșeurilor municipale;
6. transferul deşeurilor municipale în staţii de transfer;
7. sortarea deşeurilor de hârtie, metal, plastic şi sticlă colectate separat din deşeurile municipale în staţii de sortare;
8. colectarea separată a biodeșeurilor, sortarea și tratarea acestora în stații de compostare;
9. organizarea prelucrării, neutralizării și valorificării materiale şi energetice a deşeurilor municipale;
10. eliminarea, prin depozitare, a reziduurilor provenite din valorificarea deşeurilor, precum şi a deşeurilor care nu pot fi valorificate la depozitele de deşeuri nepericuloase;
11. măturatul, spălatul, stropirea şi întreţinerea căilor publice, inclusiv colectarea şi transportul deşeurilor provenite din coşurile stradale la depozitele de deşeuri sau la instalaţiile de tratare;
12. curăţarea zăpezii de pe căile publice şi menţinerea în funcţiune a acestora pe timp de polei sau de îngheţ;
13. dezinsecţia, dezinfecţia şi deratizarea la obiectivele din domeniul public şi domeniul privat al unităţii administrativ-teritoriale.
14. Autorităţile administraţiei publice locale au obligaţia să implementeze pe teritoriul unității administrativ-teritoriale colectarea separată pe minimum 5 fracţii, respectiv hârtie, sticlă, metal, plastic, deșeuri nerecilabile.
15. În situaţia în care nu este posibilă, din punct de vedere tehnic, economic, al protecţiei mediului, al sănătăţii populaţiei şi al respectării standardelor de calitate necesare pentru sectoarele de reciclare corespunzătoare, implementarea unui sistem de colectare separată conform alin. (5), autorităţile administraţiei publice locale au obligaţia să implementeze un sistem de colectare separată a deşeurilor municipale pe minimum 3 fracţii, umed (deșeuri nereciclabile), uscat (deșeuri reciclabile cu excepția sticlei) și sticlă, cu obligația sortării acestora.
16. Activitatea de colectare a deșeurilor se va realiza conform unui sistem de colectare aprobat de autoritatea publică locală, în spaţiile special amenajate, care pot fi asigurate de autoritatea publică locală sau operator.
17. În vederea realizării activităţii de colectare, autoritatea administrației publice locale și/sau operatorul va amenaja punctele de colectare cu containere de diferite culori(specifice tipului de deșeu) sau va pune la dispoziția utilizatorilor saci de colectare. Costurile de achiziţionare a sacilor puşi la dispoziţia utilizatorilor (persoane fizice și juridice) vor fi incluse în tariful/taxa de salubrizare.
18. Biodeșeurile colectate separat provenite din parcuri, grădini, spații verzi, de la populație sau de la agenții economici sunt transportate și tratate la stația de compostare.
19. Colectarea separată şi transportul separat al deşeurilor de echipamente electrice şi electronice sau deşeurilor de baterii şi acumulatori se realizează prin intermediul unui sistem complimentar de colectare a deșeurilor în conformitate cu prevederile  Legii privind deșeurile nr. 209/2016, ale Hotărârii Guvernului nr. 212/2018 **pentru aprobarea Regulamentului privind deșeurile de echipamente electrice și electronice și ale** Hotărârii Guvernului nr. **586/2020 pentru** aprobarea Regulamentului privind gestionarea bateriilor și acumulatorilor și deșeurilor de baterii și acumulatori.
20. Colectarea deşeurile voluminoase, inclusiv saltele şi mobilă, se realizează în baza unui program prestabilit cu autorităţile administraţiei publice locale, la solicitarea utilizatorilor.
21. Colectarea deşeurilor municipale provenite de la evenimente publice se realizează la solicitarea organizatorilor.
22. Alocarea terenurilor și/sau spațiilor pentru depozitarea deșeurilor din construcții și demolări în conformitate cu legea 209/206 privind deșeurile.
23. Depozitarea deşeurilor municipale este permisă numai în locuri special amenajate în conformitate cu prevederile Regulamentului privind depozitarea deșeurilor aprobat prin Hotărârea Guvernului nr. 939/2023 și ale Legii privind deșeurile nr. 209/2016.
24. Se interzice operatorilor depozitarea deşeurilor colectate separat de hârtie, metal, plastic, sticlă şi biodeşeuri.

[**Articolul 3.**](file:///%5C%5Ctank%5CJurist%5CDataJur%5CLegi_Rom%5CLP%5CA06%5C1414.363#Articolul 2.) Noțiuni principale

În sensul prezentei legi, următoarele noțiuni principale semnifică:

1. asociație de dezvoltare intercomunitară *având ca obiect serviciul de salubrizare* – asociaţia de dezvoltare intercomunitară, definită în art. 2 din Legea nr. 17 din 2023, având ca obiect de activitate înfiinţarea, organizarea, finanţarea, exploatarea, monitorizarea şi gestionarea în comun a serviciului de salubrizare pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes regional destinate înfiinţării, modernizării şi/sau dezvoltării, după caz, a sistemului de salubrizare aferent acestui serviciu;
2. *biodeșeurile*  – deșeuri biodegradabile provenite din grădini și parcuri, deșeurile alimentare sau cele provenite din bucătăriile gospodăriilor private, restaurantelor, firmelor de catering sau din magazine de vânzare cu amănuntul și compatibile cu deșeurile provenite din uzinele de prelucrare a produselor alimentare;
3. colectare – strângerea deşeurilor, inclusiv sortarea şi stocarea preliminară a deşeurilor, în vederea transportării la o instalaţie de tratare;
4. colectare separată – colectarea în cadrul căreia un flux de deşeuri este păstrat separat, în funcţie de tipul şi natura deşeurilor, cu scopul de a facilita tratarea specifică a acestora;
5. *contract de delegare a gestiunii* – contract încheiat în formă scrisă, prin care unitățile administrativ-teritoriale atribuie, pe o perioadă determinată, unui operator/unor operatori, care acționează pe riscul și răspunderea proprie, dreptul și obligația de a presta serviciul de salubrizare, integral sau, după caz, numai unele activități specifice acestuia, inclusiv dreptul şi obligaţia de a administra şi de a exploata infrastructura tehnico-edilitară­­ aferentă serviciului prestat sau activităţii efectuate, în schimbul unei redevenţe. Contractul de delegare a gestiunii poate fi încheiat de asociaţia de dezvoltare intercomunitară având ca obiect serviciul de salubrizare, în numele şi pe seama unităţilor administrativ-teritoriale membre. Contractul de delegare a gestiunii este contract administrativ și cade sub incidența prevederilor Codului administrativ al Republicii Moldova; Agenția Proprietății Publice/Ministerul Mediului..............
6. *delegarea gestiunii serviciului de salubrizare*– acțiune prin care o unitate administrativ-teritorială atribuie unuia sau mai multor operatori, în condițiile prezentei legi, dreptul de prestare a serviciului de salubrizare sau a unei activități componente a acestuia și pentru care își asumă întreaga răspundere. Delegarea gestiunii implică operarea serviciului de salubrizare/activității, punerea la dispoziție a sistemului de salubrizare aferent serviciului/activității delegate, precum și dreptul și obligația operatorului de a administra și exploata sistemul de salubrizare respectiv. Delegarea gestiunii poate fi efectuată și de asociațiile de dezvoltare intercomunitară având ca obiect serviciul de salubrizare, în numele și pe seama unităților administrativ-teritoriale membre, în baza unui mandat special acordat de autoritățile deliberative ale acestora; Agenția Proprietății Publice/Ministerul Mediului..............
7. deşeu – orice substanţă sau obiect pe care deţinătorul îl aruncă sau are intenţia ori obligaţia să îl arunce;
8. *deșeuri biodegradabile*  – deșeuri care sunt supuse digestiei aerobe sau anaerobe, precum deșeurile alimentare și de grădină și hârtie și carton;
9. deşeuri municipale înseamnă:

a) deșeuri amestecate și deșeuri colectate separat din gospodării și deșeurile similare ca natură sau compoziție cu deșeurile municipale care provin din activități comerciale, industriale și administrative, inclusiv hârtie și carton, sticlă, metale, materiale plastice, deșeuri biodegradabile, lemn, textile, ambalaje, echipamente electrice și electronice, baterii și acumulatori, precum și deșeuri voluminoase, inclusiv saltele și mobilă;

b) deșeuri amestecate și deșeuri colectate separat din alte surse, în cazul în care deșeurile respective sunt similare ca natură și compoziție cu deșeurile din gospodării.

Deșeurile municipale nu includ deșeurile din producție, activități medicale, deșeuri din agricultură, silvicultură, pescuit, fose septice, ape uzate și tratarea apelor uzate, inclusiv nămolurile de epurare, vehiculele scoase din uz și deșeurile de construcții și demolări”;

1. *indicatori de performanţă*  – parametri ai serviciului de salubrizare, realizaţi de operatorul de servicii, pentru care se stabilesc niveluri minime de calitate, urmăriţi la nivelul operatorului;
2. gestionarea deşeurilor – colectarea, transportul, valorificarea şi eliminarea deşeurilor, inclusiv supravegherea acestor operaţiuni şi întreţinerea ulterioară a amplasamentelor de eliminare, inclusiv acţiunile întreprinse de un comerciant sau un broker;
3. operator – persoană juridică de drept public sau de drept privat cu capital public, privat sau mixt, care are capacitatea de a presta serviciul de salubrizare şi de a asigura nemijlocit administrarea şi exploatarea sistemului public de salubrizare, conform prevederilor prezentei legi;
4. operator regional **-** operatorul organizat ca societate comercială, cu capital social deținut integral de una sau mai multe unități administrativ-teritoriale, care asigură prestarea serviciului de salubrizare pe raza de competență a unităților administrativ-teritoriale fondatoare, inclusiv administrarea și exploatarea sistemelor de salubrizare. Operatorul regional poate fi abilitat și cu implementarea programelor de investiții în infrastructura tehnico-edilitară aferentă serviciului de salubrizare, realizate în comun de unitățile administrativ-teritoriale fondatoare;
5. *punct de colectare*  – spaţiu special amenajat, dotat cu recipiente/containere pentru colectarea separată a deşeurilor municipale provenite de la utilizatori şi la care este asigurat accesul autospecialelor pentru colectarea deşeurilor;
6. redevenţă – plată pentru transmiterea în folosință a bunurilor domeniului public sau privat al unității administrativ-teritoriale, aferente serviciului de salubrizare, stabilită în contractul de delegare a gestiunii;
7. *salubrizare*  – totalitatea operaţiunilor şi activităţilor necesare pentru asigurarea unui mediu salubru al localităţilor;
8. *sistem public de salubrizare*  – ansamblul instalaţiilor tehnologice, echipamentelor funcţionale şi dotărilor specifice, construcţiilor şi terenurilor aferente prin care se realizează serviciul de salubrizare: puncte de colectare separată a deşeurilor; staţii de compostare; staţii de transfer; staţii de sortare; depozite de deşeuri; staţii de tratare mecano-biologice; spații pentru adăpostirea şi întreţinerea autovehiculelor specifice serviciului de salubrizare etc;
9. *studiu de fezabilitate* – document elaborat pentru o investiţie în infrastructura de salubrizare, ce prezintă o analiză a capacităţii de a dezvolta şi finaliza cu succes un proiect prin luarea în considerare a tuturor factorilor tehnici, financiari, de mediu, socioeconomici şi instituţionali;
10. *studiu de oportunitate* – document realizat de autoritatea publică locală în scopul colectării de date economico-financiare suficiente pentru fundamentarea şi stabilirea soluţiilor optime de delegare a gestiunii serviciului de salubrizare.
11. utilizator  – persoană fizică sau juridică care beneficiază, direct ori indirect, individual sau colectiv, de serviciul de salubrizare, în condiţiile legii;

|  |
| --- |
|  |

[**Articolul 4.**](file:///%5C%5Ctank%5CJurist%5CDataJur%5CLegi_Rom%5CLP%5CA06%5C1414.363#Articolul 2.) Sistemul de salubrizare

1. Serviciul de salubrizare se realizează prin crearea și explotarea unei infrastructuri tehnico-edilitare specifice care, împreună cu mijloacele de colectare şi transport al deşeurilor, formează sistemul public de salubrizare a localităţilor, denumit în continuare sistem de salubrizare.
2. Sistemul de salubrizare, alcătuit din bunuri aflate în domeniul public şi privat al unităţilor administrativ-teritoriale, constituie parte componentă a infrastructurii tehnico-edilitare a unităţilor administrativ-teritoriale și este supus înregistrării în **Registrul obiectelor de infrastructură tehnico-edilitară.**
3. În cazul în care amplasarea şi realizarea infrastructurii tehnico-edilitare aferente serviciului de salubrizare impun ocuparea unor terenuri aparținând persoanelor fizice sau persoanelor juridice de drept privat, acestea vor fi trecute în proprietatea publică a unităților administrativ-teritoriale, cu o dreaptă şi prealabilă despăgubire, în conformitate cu Legea exproprierii pentru cauză de utilitate publică nr. 488 din 1999.

**CAPITOLUL II.**

**COMPETENȚELE AUTORITĂȚILOR PUBLICE**

**Articolul 5. Competența Guvernului**

1. Guvernul asigură realizarea politicii generale a statului în domeniul serviciului public de salubrizare, cu precădere în domeniul gestionării deșeurilor, în concordanţă cu Programul de activitate şi cu Strategia națională de dezvoltare “Moldova 2030”, prin:
2. aprobarea și actualizarea Strategiei naționale de gestionare a deșeurilor;
3. aprobarea Programului naţional pentru gestionarea deşeurilor;
4. contractarea și garantarea creditelor necesare dezvoltării infrastructurii tehnico-edilitare de interes local și regional;
5. acordarea de transferuri de la bugetul de stat pentru dezvoltarea infrastructurii tehnico-edilitare aferente serviciului de salubrizare, cu respectarea principiului subsidiarităţii şi proporţionalităţii;
6. partajarea competențelor și a responsabilităților cu autoritățile administrației publice locale privind sistemul de management integrat al deșeurilor, prin asigurarea activităților de valorificare și eliminare a deșeurilor;
7. promovarea asocierii intercomunitare în vederea realizării unor investiţii de interes comun în infrastructura tehnico-edilitară aferentă serviciului de salubrizare;
8. implementarea instrumentelor caracteristice economiei de piaţă în sfera serviciului de salubrizare, prin crearea unui mediu concurenţial, atragerea participării capitalului privat, promovarea formelor de gestiune delegată.
9. Guvernul sprijină autorităţile administraţiei publice locale prin măsuri administrative, legislative şi economico-financiare, în scopul dezvoltării şi îmbunătăţirii serviciului de salubrizare, inclusiv funcționarea și exploatarea în condiţii de siguranţă şi eficienţă economică a infrastructurii tehnico-edilitare aferente acestuia.

**Articolul 6. Competența Ministerului Mediului**

1. Ministerul Mediului are următoarele atribuții în reglementarea activităților specifice serviciului public de salubrizare:
2. inițierea, elaborarea, consultarea publică, avizarea și coordonarea realizării documentelor de politici, precum și a altor acte normative în domeniul salubrizării localităților;
3. avizarea proiectelor actelor normative elaborate de alte autorităţi ale administraţiei publice în domeniul salubrizării localităților;
4. elaborarea Regulamentului-cadru al serviciului de salubrizare;
5. elaborarea Procedurii-cadru privind organizarea, derularea şi atribuirea contractelor de delegare a gestiunii serviciului de salubrizare;
6. îndrumarea autorităţilor administraţiei publice locale în vederea înfiinţării, organizării, exploatării şi gestionării eficiente a serviciului de salubrizare, precum și pentru reabilitarea, modernizarea şi dezvoltarea infrastructurii aferente serviciului de salubrizare a localităţilor;
7. realizarea obiectivelor Programului naţional pentru gestionarea deşeurilor;
8. acordarea sprijinului şi asistenţei tehnice în implementarea Programului naţional pentru gestionarea deşeurilor autorităților publice locale;
9. sprijinirea autorităților publice locale în vederea elaborării strategiilor și programelor locale de gestionare a deșeurilor;
10. asigurarea suportului metodologic autorităţilor publice locale în vederea implementării sistemelor de colectare separată a deşeurilor de la utilizatori, în vederea valorificării şi eliminării acestora;
11. sprijinirea autorităţilor publice locale pentru realizarea unor sisteme de gestionare a deşeurilor municipale, inclusiv monitorizarea realizării proiectelor din acest domeniu;
12. colectarea informațiilor și datelor cu privire la gestionarea deșeurilor, infrastructura tehnico-edilitară aferentă, precum şi activitatea operatorilor; în acest scop, va organiza și gestiona o bază de date necesară desfășurării propriei activități, precum și pentru furnizarea de informaţii autorităților administrației publice centrale și locale interesate.

**Articolul 7.** **Competențe în dezvoltarea sistemelor de management integrat al deşeurilor municipale**

1. Ministerul Mediului este responsabil de înfiinţarea, organizarea, gestionarea şi coordonarea activităților de gestionare a deșeurilor la nivel regional, prin crearea sistemelor de management integrat al deşeurilor, precum şi a activităţilor specifice realizate prin intermediul acestora.
2. Ministerul Mediului inițiază, coordonează și implementează dezvoltarea sistemelor de management integrat al deşeurilor la nivelul celor 8 regiuni de management al deşeurilor, prevăzute în Legea privind deșeurile nr. 209/2016.
3. Înființarea, organzarea și gestiunea sistemelor de management integrat al deșeurilor, precum și realizarea unor investiții de interes comun din infrastructura tehnico-edilitare aferentă, are la bază cooperarea și asocierea autorităților publice locale.
4. Proiectele de investiții aferente sistemului de management integrat al deșeurilor vor fi realizate deInstituția Publică Oficiul Național de Implementare a Proiectelor în domeniul Mediului.

**Articolul 8**. **Competența Agenției Proprietății Publice/Ministerului Mediului**

1. Agenția Proprietății Publice este responsabilă de administrarea patrimoniului si infrastructurii tehnico-edilitare aferente gestiunii sistemelor de management integrat al deseurilor.
2. Bunurile imobile si infrastructura tehnico-edilitara aferente sistemului de management integrat al deşeurilor sau părţi ale acestuiaaparţin domeniului public al statului.
3. În exercitarea prerogativelor acordate, Agenția Proprietății Publice, va desfășura toate activitățile privind organizarea procedurii de atribuire a contractului de delegare a gestiunii si de transmitere in gestiunea operatorului regional a bunurilor imobile si infrastructurii tehnico-edilitare aferente sistemului de management integrat al deşeurilor.

**Articolul 9.** **Competența autorităților administrației publice locale**

1. Autorităţile administrației publice locale au competenţă în tot ceea ce priveşte înfiinţarea, organizarea, gestionarea şi funcţionarea serviciului de salubrizare, precum şi în ceea ce priveşte crearea şi exploatarea bunurilor care compun sistemul de salubrizare, proprietate a unităţilor administrativ-teritoriale.
2. Activitatea de reglementare, monitorizare și control a serviciului de salubrizare este partajată de autoritățile administrației publice locale cu autorităţile administrației publice centrale, conform propriilor competențe stabilite în prezenta lege.
3. Autorităţile deliberative ale unităţilor administrativ-teritoriale dețin următoarele atribuţii în domeniul serviciului de salubrizare a localităţilor:
4. elaborarea programelor de reabilitare și extindere a infrastructurii existente, precum şi a programelor de înfiinţare a unor noi sisteme de salubrizare, în condiţiile legii;
5. coordonarea proiectării şi execuţiei lucrărilor de investiţii, în scopul realizării acestora într-o concepţie unitară, corelată cu programele de dezvoltare economico-socială a localităţilor, de urbanism, amenajare a teritoriului şi de mediu;
6. participarea la înființarea unei asociaţii de dezvoltare intercomunitară având ca obiect serviciul de salubrizare, în vederea realizării unor investiţii de interes comun din infrastructura tehnico edilitară aferentă serviciului de salubrizare;
7. elaborarea şi aprobarea studiilor de fezabilitate privind reabilitarea şi extinderea sistemelor de salubrizare;
8. administrarea bunurilor aferente infrastructurii serviciului de salubrizare, proprietate a unităţilor administrativ-teritoriale;
9. aprobarea formei de gestiune(directă sau delegată) a serviciului de salubrizare;
10. elaborarea și aprobarea documentaţiei de atribuire a contractului de delegare a gestiunii serviciului de salubrizare;
11. delegarea gestiunii serviciului de salubrizare unor operatori pe criterii de transparenţă, competitivitate şi eficienţă;
12. elaborarea și aprobarea Regulamentului serviciului de salubrizare, având la bază Regulamentul–cadru al serviciului de salubrizare, aprobat de Guvern;
13. participarea cu mijloace financiare sau cu bunuri la constituirea societăților comerciale care desfășoară activități specifice serviciului de salubrizare şi asigură exploatarea infrastructurii aferente;
14. contractarea sau garantarea împrumuturilor pentru finanţarea programelor de investiţii din infrastructura aferentă serviciului de salubrizare, pentru extinderi, dezvoltări de capacităţi şi reabilitări;
15. aprobarea taxei de salubrizare/tarifelor activităţilor de salubrizare, după caz, cu respectarea reglementărilor în vigoare;
16. determinarea, ajustarea ori modificarea tarifelor propuse de operator în conformitate cu Metodologia aprobată de Guvern;
17. medierea litigiilor apărute între utilizatori și operatorul serviciului de salubrizare;
18. elaborarea şi aprobarea regulamentului pentru implementarea instrumentului economic „plăteşte pentru cât arunci”;
19. sancționarea operatorului, în cazul în care nu prestează serviciul de salubrizare conform clauzelor stabilite în contractul de delegare a gestiunii sau nu respectă indicatorii de performanță ai serviciului de salubrizare;
20. monitorizarea permanentă și exercitarea controlului asupra modului de prestare a serviciului de salubrizare;
21. **asocierea sau cooperarea** cu alte autorităţi ale administraţiei publice locale, cu persoane juridice române sau străine, cu organizaţii neguvernamentale şi cu alţi parteneri sociali în vederea **realizării unor lucrări de interes public** privind salubrizarea localităților;
22. încheierea de contracte sau parteneriate cu persoanele juridice care **preiau obligaţiile producătorilor** în vederea îndeplinirii obiectivelor stabilite **pentru fluxurile de deşeuri care fac obiectul răspunderii extinse a producătorului.**
23. Autorităţile administraţiei publice locale au dreptul de a aplica penalizări sau de a rezoluționa unilateral contractul de delegare a gestiunii serviciului de salubrizare, respectiv să organizeze o nouă procedură pentru delegarea gestiunii acestora, dacă constată nerespectarea obligaţiilor contractuale de către operatori.
24. Autoritățile administrației publice locale asigură informarea locuitorilor prin mijloace adecvate şi prin postare pe site-ul propriu, asupra sistemului de gestionare a deşeurilor din cadrul localităţii.

**Articolul 10.** Asociațiile de dezvoltare intercomunitară

1. Două sau mai multe unităţi administrativ-teritoriale pot să coopereze şi să se asocieze în scopul constituirii unor asociaţii de dezvoltare intercomunitară, având ca obiect prestarea în comun a serviciului de salubrizare, precum și dezvoltarea, după caz, a sistemelor de salubrizare.
2. Asociaţiile de dezvoltare intercomunitară având ca obiect de activitate serviciul de salubrizare se constituie şi dobândesc personalitate juridică în condițiile Legii cu privire la asociațiile de dezvoltare intercomunitară nr. 17 din 2023.
3. Unităţile administrativ-teritoriale pot împuternici, în condiţiile legii, asociaţiile de dezvoltare intercomunitară având ca obiect serviciul de salubrizare a localităţilor, să exercite, pe seama şi în numele lor, atribuţiile şi drepturile prevăzute la art. 8 alin. (3) lit. a), b), d)-i), n)-r).
4. Asociaţiile de dezvoltare intercomunitară având ca obiect serviciul de salubrizare se finanţează prin contribuţii din bugetele locale ale unităţilor administrativ-teritoriale membre, precum şi din alte surse.
5. Adunarea generală a asociaţiei de dezvoltare intercomunitară având ca obiect serviciul de salubrizare este formată din reprezentanţii tuturor unităţilor administrativ-teritoriale asociate.

**CAPITOLUL III.**

**ORGANIZAREA ȘI FUNCȚIONAREA SERVICIULUI DE SALUBRIZARE**

**Articolul 11. Principiile de organizare și funcționare a serviciului de salubrizare**

1. Serviciul de salubrizare se organizează şi funcţionează în conformitate cu legislația în vigoare și cu respectarea principiilor:
2. legalităţii;
3. autonomiei locale;
4. descentralizării serviciilor publice;
5. subsidiarităţii şi proporţionalităţii;
6. asocierii intercomunale;
7. responsabilităţii față de cetățeni;
8. dezvoltării durabile şi corelării cerinţelor cu resursele;
9. protecţiei şi conservării mediului înconjurător;
10. protecției sănătăţii populaţiei;
11. tarifarea echitabilă, corelată cu calitatea şi cantitatea serviciului prestat;
12. transparenţa, consultarea şi antrenarea în decizii a cetăţenilor.

**Articolul 12. Cerințe fundamentale ale serviciului de salubrizare**

1. Organizarea și funcționara serviciului de salubrizare trebuie să asigure îndeplinirea cerințelor fundamentale impuse serviciilor publice, şi anume:
  a) universalitate;
  b) continuitate din punct de vedere calitativ şi cantitativ;
  c) adaptabilitate la cerinţele utilizatorilor;
  d) accesibilitate egală şi nediscriminatorie la serviciul de salubrizare.

**Articolul 13.** Gestiunea serviciului de salubrizare

1. Autorităţile administraţiei publice locale decid asupra formei de gestiune a serviciului de salubrizare. Autorităţile administraţiei publice au posibilitatea gestionării în mod direct a serviciului de salubrizare sau delegarea gestiunii uneia sau mai multor activităţi specifice serviciului de salubrizare, în baza unui contract de delegare a gestiunii.
2. Gestiunea serviciului de salubrizare implică transmiterea dreptului și obligației de prestare a serviciului, precum și remiterea bunurilor ce compun sistemul de salubrizare.
3. Gestiunea serviciului de salubrizare se organizează şi se realizează prin:

a) gestiune directă;

b) gestiune delegată.

(4)Forma de gestiune a serviciului de salubrizare se stabilește prin decizii ale autorităților deliberative ale unităților administrative-teritoriale, în baza unui studiu de oportunitate, în funcţie de starea serviciului, de necesitatea asigurării celui mai bun raport preţ-calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de salubrizare.

(5)Alegerea formei de gestiune se va face și în conformitate cu strategiile de salubrizare și programele locale de gestionare a deșeurilor adoptate la nivelul fiecărei unități administrativ-teritorială.

(6) Forma de gestiune a serviciului de salubrizare se stabilește prin:

  a) decizii privind darea în administrare a serviciului, adoptate de autorităţile deliberative ale unităţilor administrativ-teritoriale, în cazul gestiunii directe;

  b) decizii privind atribuirea contractelor de delegare a gestiunii serviciului, adoptate de autorităţile deliberative ale unităţilor administrativ-teritoriale în cazul gestiunii delegate.

(7) Indiferent de forma de gestiune aleasă, activităţile specifice serviciului de salubrizare, se realizează pe baza unui regulament a serviciului, elaborat şi aprobat de autorităţile administraţiei publice locale în conformitate cu Regulamentul-cadru a serviciului salubrizare, aprobat de Guvern.

**Articolul 14.** Raporturile juridice dintre unitățile administrativ-teritoriale și operatori

1. Raporturile juridice dintre unităţile administrativ-teritoriale sau, după caz, asociaţiile de dezvoltare intercomunitară şi operatorii serviciului de salubrizare sunt reglementate prin hotărârile de dare în administrare a activităţilor de salubrizare sau prin contractele de delegare a gestiunii, după caz.

**Articolul 15.** Gestiunea directă

1. Gestiunea directă este forma de gestiune în care autorităţile administraţiei publice locale îşi asumă nemijlocit toate sarcinile şi responsabilităţile privind prestarea serviciului de salubrizare, respectiv administrarea și exploatarea sistemelor de salubrizare.
2. Gestiunea directă se realizează prin structuri ale autorităților administrației publice locale, care pot fi:
3. compartimente de specialitate, fără personalitate juridică, organizate în cadrul aparatului propriu al autorității deliberative sau executive al unității administrativ-teritoriale; organizarea şi funcţionarea acestora se face pe baza unui regulament de organizare şi funcţionare aprobat de consiliul local;
4. entități specializate, cu personalitate juridică, organizate în subordinea consiliului local al unității administrativ-teritoriale, având patrimoniu propriu, gestiune economică proprie și autonomie financiară și funcțională.
5. În cazul gestiunii directe, raporturile juridice dintre autorităţile administrației publice locale și operatori sunt reglementate prin decizii adoptate de autoritățile deliberative ale unităţilor administrativ-teritoriale, care trebuie să conțină prevederi detaliate privind responsabilitățile acestora cu privire la prestarea serviciului de salubrizare și operarea sistemului aferent acestui serviciu.
6. Pot fi asigurate prin compartimente de specialitate, fără personalitate juridică, doar activitățile componente ale serviciului de salubrizare prevăzute la art. 2 alin. (4) lit. g), h).
7. În cazul gestiunii directe, autorităţile administraţiei publice locale vor evalua periodic(o dată la 5 ani) eficienţa economică a serviciului, fiind obligate să schimbe modalitatea de gestiune a serviciului dacă constată că nu satisfac cerințele de calitate și cantitate a serviciului de salubrizare.

**Articolul 16. Gestiunea delegată**

1. Gestiunea delegată este forma de gestiune prin care autorităţile administraţiei publice locale sau asociațiile de dezvoltare intercomunitare, după caz, transferă, în baza unui contract, denumit în continuare contract de delegare a gestiuni*i*, unuia sau mai multor operatori atribuţiile şi responsabilităţile privind prestarea serviciului de salubrizare, precum şi administrarea şi exploatarea sistemelor şi infrastructurii tehnico-edilitare aferente acestora.
2. Delegarea gestiunii serviciului de salubrizare se poate face pentru toate sau numai pentru o parte dintre activităţile componente ale serviciului enumerate în art. 2 alin. (4) din prezenta lege.
3. Delegarea activităţii de dezinsecţie, dezinfecţie şi deratizare se efectuează distinct de celelalte activităţi specifice serviciului de salubrizare doar entităților specializate şi autorizate să presteze asemenea servicii conform legislației în vigoare.
4. Gestiunea delegată se realizează prin intermediul unor operatori de drept privat, care pot fi:

a) societăți comerciale cu capital social deținut integral de unitățile administrativ-teritoriale;

b) societăți comerciale cu capital social privat;

c) societăți comerciale cu capital social mixt.

(5) Procedurile de atribuire a contractului de delegare a gestiunii sunt licitația publică și negocierea directă, organizate în baza Procedurii-cadru privind organizarea, derularea și atribuirea contractelor de delegare a gestiunii serviciului public de salubrizare, aprobată de Guvern.

(6) Atribuirea contractului de delegare a gestiunii serviciului de salubrizare se face în baza documentaţiei de atribuire aprobate de autorităţile deliberative ale unităţilor administrativ-teritoriale. Documentaţia de atribuire cuprinde informații cu privire la modul de organizare și desfășurare a procedurii de delegare a gestiunii serviciului și include în mod obligatoriu proiectul contractului de delegare a gestiunii și anexele obligatoii ale acestuia enumerate la art. 17 alin. (2).

(7) Criteriile pentru atribuirea contractului de delegare a gestiunii sunt garanţiile profesionale şi financiare ale operatorilor, indicatorii de performanță și nivelul tarifelor stabilite pentru prestarea serviciului de salubrizare în condiţii de calitate şi cantitate corespunzătoare.

(8) Operatorii serviciului de salubrizare care participă la procedurile pentru atribuirea contractului de delegare a gestiunii serviciului vor demonstra competenţa tehnico-organizatorice, calificarea personalului şi a asigurării unei dotări tehnico-materiale adecvate, prin care să garanteze capacitatea de a presta serviciul la nivelul parametrilor cantitativi şi calitativi prevăzuţi în Regulamentul serviciului de salubrizare şi pentru toate tipurile de activităţi contractate.

(9) Prin derogare de la prevederile alin. (5), contractul de delegare a gestiunii serviciului de salubrizare, inclusiv transmiterea bunurilor aferente acestuia, se atribuie direct operatorilor/operatorilor regionali cu capital social integral public. Participarea capitalului privat la capitalul social al operatorului regional/operatorului este exclusă.

(10)În vederea încheierii contractelor de delegare a gestiunii serviciului de salubrizare, consiliile locale vor asigura elaborarea şi vor aproba, în termen de 6 luni de la luarea deciziei privind delegarea gestiunii sau de la primirea unei propuneri formulate de un investitor interesat, un studiu de oportunitate pentru fundamentarea şi identificarea soluţiilor optime de delegare a gestiunii, precum şi documentaţia de delegare a gestiunii.

(11)În cazul gestiunii delegate, autorităţile administraţiei publice locale păstrează responsabilitățile privind adoptarea strategiilor de dezvoltare a serviciului de salubrizare și a planurilor de investiții în sistemele de salubrizare, precum şi obligaţia de a urmări, de a controla şi de a supraveghea modul în care se realizează prestarea serviciului de salubrizare, şi anume:

a) respectarea şi îndeplinirea obligaţiilor contractuale asumate de operatori, inclusiv în relaţia cu utilizatorii;

b) calitatea serviciului prestart;

c) indicatorii de performanță a serviciului prestat;

d) administrarea, exploatarea şi menţinerea în funcţiune, dezvoltarea sau modernizarea sistemelor de salubrizare;

d) formarea, stabilirea, modificarea şi ajustarea tarifelor pentru serviciul de salubrizare.

**Articolul 17.** Contractul de delegare a gestiunii

1. Contractul de delegare a gestiunii este un contract încheiat în formă scrisă, prin care unităţile administrativ-teritoriale sau asociațiile de dezvoltare intercomunitară, după caz, atribuie unui operator/operatori, care acţionează pe riscul şi răspunderea sa, dreptul şi obligaţia de a presta serviciul de salubrizare integral sau numai unele activităţi specifice acestuia, inclusiv dreptul şi obligaţia de a administra şi de a exploata infrastructura tehnico-edilitară aferentă serviciului, în schimbul unei redevenţe.
2. Contractul de delegare a gestiunii este însoţit obligatoriu de următoarele anexe:

a) Regulamentul serviciului de salubrizare;

b) inventarul bunurilor mobile şi imobile, proprietate a unităţilor administrativ-teritoriale aferente serviciului de salubrizare;

c) procesul-verbal de predare-preluare a bunurilor prevăzute la lit. b).

 (3)Contractul de delegare a gestiunii cuprinde în mod obligatoriu clauze referitoare la:

1. denumirea părţilor contractante;
2. obiectul contractului;
3. durata contractului;
4. aria teritorială pe care vor fi prestate activitățile;
5. drepturile şi obligaţiile părţilor contractante cu privire la prestarea serviciului și la sistemul de salubrizare;
6. programul de investiţii pentru modernizări, reabilitări, dezvoltări de capacităţi, obiective noi şi pentru lucrări de întreţinere, reparaţii curente, reparaţii planificate, renovări atît fizic, cît şi valoric;
7. indicatorii de performanță privind cantitatea și calitatea serviciului prestat utilizatorilor;
8. modul de tarifare şi încasare a contravalorii serviciului prestat;
9. nivelul redevenţei;
10. răspunderea contractuală;
11. forţa majoră;
12. condiţiile de modificare a clauzelor contractuale;
13. condiţiile de restituire sau repartiţie, după caz, a bunurilor, inclusiv a investiţiilor, realizate la încetarea, indiferent de cauză, a contractului;
14. menţinerea echilibrului contractual;
15. cazurile de încetare a contractului;
16. condiţiile de reziliere a contractului;
17. structura forţei de muncă şi condiţiile privind protecţia socială a acesteia;
18. alte clauze convenite de părţi, după caz.

(4)Subdelegarea de către operator a gestiunii serviciului de salubrizare sau a uneia sau mai multor activităţi specifice serviciului este interzisă.

(5)Contractele de delegare a gestiunii vor fi încheiate pe perioadă limitată. În cazul contractelor de delegare a gestiunii estimate a fi încheiate pe o perioadă mai mare de 5 ani, durata acestora va corespunde timpului necesar recuperării investițiilor prevăzute în sarcina operatorului/operatorului regional.

**Articolul 18.** Regimul juridic al sistemelor de salubrizare

1. Sistemele de salubrizare sunt parte componentă a infrastructurii tehnico-edilitare a unităților administrativ-teritoriale, sunt bunuri de interes și folosință publică aferente serviciului de salubrizare, și aparțin, prin natura lor sau potrivit legii, domeniului public al unităților administrativ-teritoriale, fiind supuse regimului juridic al proprietății publice în conformitate cu Legea nr. 29/2018 privind delimitarea proprietății publice.
2. Sistemele de salubrizare utilizate pentru prestarea serviciului de salubrizare pot fi:

a) date în administrare și exploatare operatorilor, în cazul gestiunii directe;

b) concesionate operatorilor, în temeiul deciziei de atribuire a contractului de delegare a gestiunii serviciului, în cazul gestiunii delegate.

1. În cazul gestiunii delegate, concesionarea sistemelor de salubrizare este parte intrinsecă a contractelor de delegare a gestiunii. Aceste bunuri se transmit operatorilor spre administrare și exploatare pe perioada delegării gestiunii, în baza contractului de delegare a gestiunii, odată cu delegarea gestiunii serviciului.
2. Operatorul, indiferent de modalitatea de gestiune a serviciului, este obligat să ţină o evidenţă separată a bunurilor primite în gestiune, inclusiv a modificării în timp a valorii sau a înlocuirii complete a acestora.
3. Bunurile domeniului public al unităților administrativ-teritoriale, aferente serviciului de salubrizare, nu pot fi depuse ca aport la capitalul social al societăților comerciale (inclusiv cele înființate de autoritățile administrației publice locale) și nu pot constitui garanții pentru creditele bancare contractate de autoritățile administrației publice locale sau de operatori, fiind inalienabile, imprescriptibile și insesizabile. Aceste bunuri pot fi date în administrare sau pot fi concesionate şi puse la dispoziţia operatorilor în baza procesului-verbal de predare-preluare, anexă obligatorie la hotărârea de dare în administrare sau, după caz, la contractul de delegare a gestiunii.
4. Bunurile domeniului privat al unităților administrativ-teritoriale utilizate pentru prestarea serviciului de salubrizare pot fi date în administrare, concesionate sau trecute în proprietatea operatorilor, cu respectarea prevederilor legale.
5. În cazul societăților comerciale cu capital social integral public, bunurile necesare prestării serviciului de salubrizare se concesionează acestora odată cu delegarea gestiunii serviciului, prin atribuire directă.
6. În cazul gestiunii delegate, bunurile realizate de operatori în conformitate cu planurile de investiții impuse prin contractul de delegare a gestiunii apartin  domeniului public și revin de drept, gratuit și libere de orice sarcini unităților administrativ-teritoriale. Acestea se transmt de către operator autorităţilor publice locale pentru înregistrarea în proprietatea unităţii administrativ-teritoriale pînă la finele fiecărui an de gestiune.
7. Bunurile realizate întru organizarea activităților de gestionare a deșeurilor la nivel regional, aferente sistemului de management integrat al deşeurilor sau părţi ale acestuia, aparţin domeniului public al statului, dreptul de proprietate asupra acestora stabilindu-se prin hotărâre de Guvern.
8. Administrarea bunurilor aparţinând domeniului public sau privat al unităţilor administrativ-teritoriale, aferente sistemelor de salubrizare, se face cu diligenţa unui bun proprietar.
9. Redevenţa pentru concesionarea bunurilor aferente serviciului de salubrizare se stabilește în contractul de delegare a gestiunii. Autoritatea publică va lua în considerare valoarea calculată similar amortizării acestor bunuri și gradul de suportabilitate al populației.
10. Redevența prevăzută la alin. (11) se utilizează doar pentru întreținerea, înlocuirea şi dezvoltarea infrastructurii tehnico-edilitare aferente serviciului de salubrizare.

**CAPITOLUL IV. OPERATORII ȘI UTILIZATORII SERVICIULUI DE SALUBRIZARE**

**SECŢIUNEA 1. Operatorii serviciului de salubrizare**

**Articolul 19.** Calitatea de operator a serviciului de salubrizare

1. Pot avea calitatea de operator a serviciului de salubrizare persoanele juridice de drept public sau de drept privat, cu capital integral public, privat sau mixt, care sunt înregistrați și își desfășoară activitatea în conformitate cu legislația în vigoare.
2. Operatorii serviciului de salubrizare trebuie să dețină o specializare în domeniul activităților serviciului de salubrizare, să dispună de competenţă tehnico-organizatorică, calificare a personalului şi asigurarea unei utilări tehnico-materiale adecvate pentru prestarea tipurilor de activități contractate.
3. Operatorii serviciului de salubrizare activează în temeiul deciziei de dare în administrare, în cazul gestiunii directe, fie în temeiul deciziei de atribuire a contractului de delegare a gestiunii serviciului de salubrizare, în cazul gestiunii delegate.
4. Operatorii serviciului de salubrizare dețin dreptul și obligația exclusivă a prestării serviciului de salubrizare pentru toţi utilizatorii din raza unităţii administrativ-teritoriale pentru care are decizie de dare în administrare sau contract de delegare a gestiunii.
5. Operatorii serviciului de salubrizare înfiinţați de autoritățile deliberative ale unităţilor administrativ-teritoriale îşi pot desfăşura activitatea şi în alte localităţi, pe baze contractuale.
6. Operatorul care prestează mai multe tipuri de activităţi sau mai multe servicii va ţine evidenţe distincte pe fiecare activitate sau tip de serviciu, având contabilitate separată pentru fiecare tip de activitate, serviciu şi localitate de operare.
7. Operatorii serviciului de salubrizare sunt obligaţi să se supună controlului şi să se conformeze măsurilor stabilite cu ocazia activităţii de control, precum şi de a pune la dispoziţia autorităţilor administraţiei publice locale și autorităţilor competente toate datele şi informaţiile solicitate.

**Articolul 20.** Desfășurareaactivităților specifice serviciului de salubrizare

1. Indiferent de forma de gestiune aleasă, desfăşurarea activităţilor specifice serviciului de salubrizare se realizează în baza Regulamentului serviciului de salubrizare.
2. În cazul operatorilor regionali se elaborează un singur Regulament al serviciului pentru toate unitățile administrativ-teritoriale, care va reglementa activitățile gestionate în comun.
3. Regulamentul serviciului de salubrizare se adoptă de autoritățile deliberative ale unităților administrativ-teritoriale.

**Articolul 21.** Obligativitatea asigurării continuității serviciului de salubrizare

1. Operatorii își încetează activitatea de prestare a serviciului de salubrizare sau a uneia sau mai multor activități ale serviciului în oricare dintre următoarele situaţii:
a) revocarea, abrogarea, anularea sau încetarea în orice alt mod a efectelor hotărârii de dare în administrare;

b) încetarea înainte de termen a contractului de delegare a gestiunii.

1. Operatorii serviciului de salubrizare aflaţi în oricare dintre situaţiile prevăzute la alin. (1) au obligaţia, la solicitarea autorităţilor administraţiei publice locale, de a asigura continuitatea prestării serviciului până la data desemnării noului operator, dar nu mai mult de 90 de zile.
2. În acest caz, autorităţile administraţiei publice locale au obligația adoptării deciziilor prin care să fie asigurată prestarea serviciilor, în maximum 30 de zile.

**Articolul 22.** Drepturile operatorilor de salubrizare

1. În temeiul prezentei legi, operatorii serviciului de salubrizare beneficiază, de aceleaşi drepturi şi obligaţii în raporturile cu autorităţile administraţiei publice locale sau cu utilizatorii, indiferent de modul de organizare, de forma de proprietate ori de forma de gestiune adoptată.
2. Drepturile şi obligaţiile operatorilor serviciului de salubrizare în relațiile cu utilizatorii sunt stabilite în decizia de dare în administrare, în contractele de delegare a gestiunii şi în contractele de prestare a serviciului.
3. Operatorii serviciului de salubrizare au următoarele drepturi:
4. să factureze și să încaseze contravaloarea serviciului de salubrizare prestat/contractat, corespunzător tarifului aprobat de autorităţile administraţiei publice locale;
5. să solicite ajustarea tarifului în raport cu evoluţia generală a preţurilor şi tarifelor din economia națională;
6. să asigure echilibrul contractual pe durata contractului de delegare a gestiunii; în situaţiile de schimbare semnificativă a echilibrului contractual să propună modificarea tarifului aprobat;
7. să suspende sau să limiteze prestarea serviciului, dacă sumele datorate nu au fost achitate în timp de 60 de zile de la primirea facturii;
8. să sesizeze instanța de judecată în cazul neachitării facturii.

**Articolul 23.** Obligațiile operatorilor de salubrizare

1. Operatorii trebuie să presteze serviciul de salubrizare cu respectarea principiilor universalităţii, accesibilităţii, continuităţii, adaptabilităţii şi egalităţii de tratament între utilizatori.
2. Operatorii au obligaţia de a pune la dispoziţia utilizatorilor containerele/recipientele, precum şi, după caz, sacii necesari realizării activităţii de precolectare separată a deşeurilor. Costurile de achiziţionare a acestora se includ în tariful pentru prestarea activităţii de colectare separată şi transportul separat al deşeurilor, dacă nu sunt puse la dispoziţie de autoritatea administrației publice locale.
3. Operatorii serviciului de salubrizare vor identifica și aplica metode performante de management care să conducă la reducerea costurilor de operare, asigurând, în același timp, respectarea prevederilor legale privind protecţia mediului.
4. Operatorii serviciilor de salubrizare au următoarele obligaţii:

a) să ţină gestiunea separată pentru fiecare activitate a serviciului de salubrizare, în vederea stabilirii unor tarife corecte raportate la cheltuielile efectuate;

b) să plătească despăgubiri persoanelor fizice sau juridice pentru prejudiciile provocate din culpă;

c) să plătească despăgubiri pentru întreruperea nejustificată a prestării serviciului;

d) să deţină toate autorizaţiile necesare prestării activităţilor specifice serviciului de salubrizare, prevăzute de legislaţia în vigoare;

e) să respecte prevederile contractelor de prestare a serviciului de salubrizare încheieate cu utilizatorii;

f) să presteze serviciul de salubrizare la toţi utilizatorii din raza unităţii administrativ-teritoriale;

g) să colecteze întreaga cantitate de deşeuri municipale şi să lase în stare de curăţenie spaţiul destinat depozitării recipientelor de colectare şi domeniul public;

h) să utileze punctele de colectare cu recipiente/containere suficiente colectării deșeurilor;

i) să respecte indicatorii de performanţă stabiliţi de autoritatea administrației publice locale, să îmbunătăţească în mod continuu calitatea serviciilor prestate;

j) să asigure curăţenia şi igiena căilor publice, a staţiilor mijloacelor de transport în comun etc;

k) să factureze serviciile prestate, la tarifele aprobate de autoritatea administrației publice locale;

l) să înregistreze toate reclamaţiile şi sesizările utilizatorilor într-un registru şi să ia măsurile de rezolvare ce se impun;

m) să ţină evidenţa gestiunii deşeurilor şi să raporteze periodic autorităţilor competente situaţia conform reglementărilor în vigoare.

1. Operatorii serviciului de salubrizare nu răspund faţă de utilizatori pentru întreruperea prestării serviciului sau pentru calitatea acestora, în cazuri de forţă majoră.
2. Operatorii sunt obligaţi să furnizeze autorităţilor administraţiei publice locale toate informaţiile de interes public solicitate şi să asigure accesul la informaţiile necesare, în vederea verificării modului de funcţionare şi nivelul dezvoltării serviciului de salubrizare, în conformitate cu prevederile Regulamentului serviciului de salubrizare, ale contractului de delegare a gestiunii serviciului şi ale autorizaţiei de mediu pentru gestionarea deșeurilor.
3. Operatorii serviciului de salubrizare sunt obligaţi să se supună controlului şi să se conformeze măsurilor stabilite cu ocazia activităţii de control, precum şi de a pune la dispoziţia autorităţilor administraţiei publice locale competente toate datele şi informaţiile solicitate.

**SECŢIUNEA 2.** **Utilizatorii serviciului de salubrizare**

**Articolul 24.** Drepturile utilizatorilor serviciului de salubrizare

1. Au calitatea de utilizatori beneficiarii individuali sau colectivi, direcţi ori indirecţi ai serviciului de salubrizare.
2. În funcţie de tipul activităţii, pot fi utilizatori ai serviciului de salubrizare:

a) comunităţile locale, în cazul activităţilor specifice serviciului public de salubrizare prestate de către operatori a căror contravaloare se achită de autorităţile administraţiei publice locale de la bugetul local;

b) persoanele fizice ori juridice care beneficiază individual de una sau de mai multe activităţi specifice serviciului de salubrizare, în cazul activităţilor a căror contractare se realizează în baza unui contract de prestare a serviciului de salubrizare, încheiat cu operatorul serviciului de salubrizare.

1. Dreptul de acces la serviciul de salubrizare este garantat, fără discriminare, tuturor utilizatorilor.
2. Utilizatorii au drept de acces la informaţiile publice referitoare la serviciul de salubrizare, atât operatorul, cât şi autorităţile administraţiei publice locale au obligaţia de a comunica informaţii cu privire la indicatorii de calitate ai serviciului, la structura tarifară şi la clauzele contractuale.
3. Drepturile utilizatorilor şi condiţiile în care aceştia pot beneficia de serviciul de salubrizare se stabilesc prin Regulamentul serviciului de salubrizare, aprobat de autoritățile administrației publice locale, și contractul de prestare a serviciului de salubrizare încheiat între utilizator și operatorul serviciului de salubrizare.
4. Utilizatorii serviciului de salubrizare au următoarele drepturi:

a) să utilizeze, liber şi nediscriminatoriu, serviciul de salubrizare, în condiţiile contractului de prestare a serviciului încheiat cu operatorul;

b) să solicite şi să primească, în condiţiile legii şi ale contractelor de prestare, despăgubiri pentru prejudiciile cauzate de operatori prin nerespectarea obligaţiilor contractuale asumate ori prin prestarea unor servicii inferioare;

c) să sesizeze autorităţilor administraţiei publice locale şi celei competente orice abateri constatate în prestarea serviciului de salubrizare, respectiv să propună înlăturarea acestora, îmbunătăţirea activităţii şi creşterea calităţii serviciului;

d) să primească informaţii privind serviciul de salubrizare, despre deciziile luate în legătură cu acest serviciu de către autorităţile administraţiei publice locale sau operator, după caz;

e) să fie consultaţi în procesul de elaborare şi adoptare a deciziilor, strategiilor şi reglementărilor privind activităţile din sectorul serviciului de salubrizare;

f) să primească răspuns în maximum 30 de zile la sesizările adresate operatorului sau autorităţilor administraţiei publice locale şi centrale cu privire la neîndeplinirea unor condiţii contractuale.

 (7) Autorităţile administrațiaie publice locale sunt responsabile de asigurarea serviciului de salubrizare a localităţilor şi urmăresc respectarea de către operator a indicatorilor de performanță a serviciului, a clauzelor contractuale şi a legislaţiei în vigoare referitoare la serviciul de salubrizare.

(8) Actele adoptate de autorităţile administraţiei publice locale cu privire la serviciul de salubrizare vor fi aduse la cunoştinţă publică şi orice utilizator din aria de prestare a serviciului are dreptul să conteste prevederile acestora, în condiţiile legii.

**Articolul 25.** Obligațiile utilizatorilor serviciului de salubrizare

(1) Persoanele fizice sau juridice, locuitori ai unității administrativ-teritoriale, în calitatea lor de utilizatori direcţi sau indirecţi ai serviciului de salubrizare au următoarele obligaţii:

a) să respecte clauzele contractului de prestare a serviciului de salubrizare, încheiate cu operatorul căruia autoritatea administraţiei publice locale i-a atribuit, în gestiune directă sau în gestiune delegată, activitatea respectivă;

b) să achite în termenele stabilite contravaloarea serviciului de salubritate, în conformitate cu prevederile contractului de prestare a serviciului de salubrizare;

c) să asigure accesul autovehicolelor de colectare a deşeurilor la punctele de colectare;

d) să colecteze separat deşeurile reciclabile rezultate din activităţile pe care le desfăşoară, în recipientele amplasate de operatorul serviciului de salubrizare în spaţiile special amenajate de autorităţile administraţiei publice locale;

e) să menţină în stare de curăţenie spaţiile în care se face colectarea, precum şi recipientele în care se depozitează deşeurile municipale în vederea colectării;

f) să nu introducă în recipientele de colectare deşeuri din categoria celor cu regim special (periculoase, toxice, explozive), animaliere, provenite din construcţii, din curățarea pomilor sau întreţinerea spaţiilor verzi etc;

g) autorităţile administraţiei publice locale se vor îngriji de salubrizarea spaţiilor aflate în proprietatea lor;

h) să nu arunce deşeuri şi obiecte de uz casnic pe străzi, în parcuri sau în locuri publice;

i) să menţină curăţenia pe trotuare, pe partea carosabilă a străzii sau a drumului, pe porţiunea din dreptul condominiului, gospodăriei şi a locurilor de parcare pe care le folosesc;

j) să îndepărteze zăpada şi gheaţa de pe trotuarele din dreptul imobilelor în care locuiesc;

k) să păstreze curăţenia pe arterele de circulaţie, în pieţe, în parcuri, locuri de joacă pentru copii şi în alte locuri publice.

**SECȚIUNEA 3. Contractarea și facturarea serviciului de salubrizare**

**Articolul 26.** Contractul de prestare a serviciului de salubrizare

1. Utilizatorii beneficiază de prestarea serviciului de salubrizare:
a) în baza unui contract de prestare a serviciului încheiat între operator şi utilizator;
b) prin achitarea unei taxe, în situaţia în care încheierea contractului de prestare a serviciului între operator şi utilizator nu este posibilă din motive tehnice sau comerciale ori în situaţia în care decizia de dare în administrare sau contractul de delegare a gestiunii prevede această modalitate.
2. Contractul de prestare a serviciului de salubrizare este actul juridic prin care se reglementează raporturile dintre operator şi utilizator cu privire la prestarea şi plata serviciului de salubrizare.
3. Contravaloarea serviciilor prestate sunt reprezentate de tarifele aprobate de autoritatea publică locală, care sunt calculate de operator în conformitate cu legislația în vigoare.
4. Plata serviciului de salubrizare se face în baza facturii emisă de operator, cel mai  târziu până la data de 15 a lunii următoare celei în care prestaţia a fost efectuată. Termenul de achitare se indică expres în factură.
5. Neachitarea facturii de către utilizator în termenul prevăzut în factură atrage penalităţi pentru fiecare zi, care sunt stabilite în contractul de prestare a serviciului de salubrizare.

**CAPITOLUL V. FINANȚAREA SERVICIULUI DE SALUBRIZARE**

**Articolul 27.** Fundamentarea cheltuielilor de funcționare a serviciului de slaubrizare

(1)Finanţarea cheltuielilor de funcţionare şi dezvoltare a serviciului de salubrizare şi a cheltuielilor de investiţii în infrastructura aferentă acestuia se face cu respectarea legislaţiei în vigoare, precum şi a următoarelor principii:

a) asigurarea autonomiei financiare a operatorului;

b) asigurarea rentabilităţii şi eficienţei economice;

c) recuperarea integrală de către operatori, prin tarife, taxe speciale sau, după caz, subvenţii de la bugetul local, a costurilor de operare şi a investiţiilor pentru înfiinţarea şi dezvoltarea sistemelor de salubrizare;

d) menţinerea echilibrului contractual.

(2) În funcţie de natura activităţilor prestate, atât în cazul gestiunii directe, cât şi în cazul gestiunii delegate, utilizatorii achită contravaloarea serviciului de salubrizare prin:

   a) tarife, care se achită în temeiul contractului de prestare a serviciului de salubrizare;

   b) taxe de salubrizare.

 (3) În cazul utilizatorilor care refuză încheierea contractului de prestare a serviciului de salubrizare cu operatorul, autorităţile administraţiei publice locale pot să instituie taxe speciale, respectiv să deconteze lunar operatorilor, direct din bugetul local, contravaloarea prestaţiei efectuate acestor utilizatori.

(4) Tarifele și taxele speciale aferente activităților serviciului de salubrizare se fundamentează pe baza:

a) cheltuielilor materiale pentru desfășurarea activităților de gestionare a deșeurilor;

b) cheltuielilor aferente retribuirii muncii;

c) cheltuielilor de întreținere și reparații;

d) amortizarea mijloacelor fixe și imobilizărilor necorporale/redevența;

e) cheltuielilor aferente serviciilor prestate de terți;

f) cheltuielilor administrative;

g) alte cheltuieli ocazionate de protecţia mediului;

h) marja de profit a operatorului.

(5) Cuantumul tarifelor şi taxelor aprobate se modifică de autorităţile administraţiei publice locale, în baza fişelor de fundamentare întocmite de operator în conformitate cu normele metodologice de calculare a tarifelor, aprobate de Guvern.

(6) Tarifele şi taxele vor fi stabilite astfel încât:

  a) să acopere costul efectiv al prestării serviciului de salubrizare;

b) să acopere cel puţin sumele investite şi cheltuielile curente de întreţinere şi exploatare a serviciului de salubrizare;

  c) să încurajeze investiţiile în infrastrcutura aferntă serviciului;

  d) să respecte şi să asigure autonomia financiară a operatorului.

**Articolul 28.** Interdicția aplicării unor tarife și taxe excesive

1. Aplicarea de către operatori a unor tarife sau taxe speciale mai mari decât cele stabilite de operator potrivit art. 27 şi aprobate de autoritatea dministrației publice locale este interzisă.

(2) Tarifele aprobate trebuie să conducă la atingerea următoarelor obiective:

a) asigurarea prestării serviciului de salubrizare la nivelurile de calitate şi indicatorii de performanţă stabiliţi de către autorităţile administraţiei publice locale prin Regulamentul serviciului şi prin contractele de delegare a gestiunii;

b) realizarea unui raport calitate-cost cât mai bun pentru serviciul de salubrizare prestat pe perioada angajată şi asigurarea unui echilibru între riscurile şi beneficiile asumate de părţile contractante;

c) asigurarea funcţionării eficiente a serviciului de salubrizare şi a exploatării bunurilor aparţinând domeniului public şi privat al unităţilor administrativ-teritoriale, afectate serviciului de salubrizare, precum şi asigurarea protecţiei mediului.

**Articolul 29.** Finanțarea sistemelor de salubrizare

1. Finanţarea şi realizarea investiţiilor aferente sistemelor de salubrizare se face cu respectarea legislaţiei în vigoare în temeiul următoarelor principii:

a) promovarea rentabilităţii şi eficienţei economice;

b) păstrarea veniturilor realizate din aceste activităţi la nivelul colectivităţilor locale şi utilizarea lor pentru dezvoltarea serviciului şi a infrastructurii tehnico-edilitare aferente;
c) întărirea autonomiei fiscale a unităţilor administrativ-teritoriale pentru crearea mijloacelor financiare necesare în vederea funcţionării serviciilor;
d) întărirea autonomiei locale privind contractarea şi garantarea unor împrumuturi interne sau externe necesare pentru finanţarea infrastructurii tehnico-edilitare aferente serviciului, în condiţiile legii;
e) respectarea dispoziţiilor legale referitoare la calitatea şi disciplina în construcţii, urbanism, amenajarea teritoriului şi protecţia mediului.

1. Finanţarea cheltuielilor de capital pentru realizarea investiţiilor publice ale unităţilor administrativ-teritoriale, aferente sistemelor de salubrizare, se asigură din următoarele surse:
a) fonduri de la bugetul local;
b) fonduri proprii ale operatorilor;

c) credite bancare, care pot fi garantate de unităţile administrativ-teritoriale sau de stat;

c) fonduri nerambursabile;

d) fonduri speciale constituite pe baza unor taxe, instituite la nivelul autorităţilor administraţiei publice locale;

e) fonduri transferate de la bugetul de stat.

1. În cazul gestiunii delegate, în temeiul clauzelor contractului de delegare a gestiunii serviciului de salubrizare, finanțarea infrastructurii tehnico-edilitare aferente serviciului poate fi transferată integral sau parţial operatorului.
2. Investiţiile realizate de operatori de drept privat din fonduri proprii pentru reabilitarea, modernizarea şi dezvoltarea sistemului public de salubrizare se vor amortiza de către aceştia pe durata contractului de delegare a gestiunii serviciului de salubrizare.
3. Investiţiile în infrastructura specifică serviciilor de salubrizare care se realizează din fonduri proprii ale operatorilor de drept privat constituie bunuri de retur; bunurile astfel realizate rămân în proprietatea operatorilor pe toată durata contractului de delegare a gestiunii şi revin de drept, la expirarea contractului, gratuit şi libere de orice sarcini, unităţilor administrativ-teritoriale, fiind integrate domeniului public al acestora. În contractul de delegare a gestiunii se vor menţiona bunurile de retur, respectiv modul de repartiţie a categoriilor de bunuri realizate de operator până la încetarea, din orice cauză, a contractului de delegare a gestiunii serviciului de salubrizare.

**CAPITOLUL VI. DISPOZIȚII FINALE ȘI TRANZITORII**

**Articolul 30 .** Dispoziţii finale

1. Prezenta lege intră în vigoare în termen de 6 luni de la data publicării în Monitorul Oficial al Republicii Moldova.
2. În termen de 6 luni de la data intrării în vigoare a prezentei legi, Guvernul:

a) va aduce actele sale normative în concordanţă cu prezenta lege;

b) va prezenta Parlamentului propuneri pentru aducerea legislaţiei în conformitate cu prezenta lege;

1. Autorităţile administraţiei publice centrale și locale vor elabora actele normative prevăzute de prezenta lege în termen de 6 luni de la data publicării.